Pakkisin end pealinnas sessile minekuks valmis - aju sile ja magamatusest raske nagu tellis. Kaasa tellis takso, et võiksin  enne varahommikusse sööstmist veel paar minutit toas kükkida.  "Kust siit kõige parem bussijaama minna ongi?" usutles taksojuht.  Sellised küsimised muudavad mu rahutuks. Tundes, kuidas sohver vaikselt juba küüsi kukla poole sirutas, et mul nahka üle kõrvade tõmmata, tunnistasin ausalt:  "Ei tea."  "No aga kust kaudu Sa tavaliselt käid?"  "Tavaliselt käin trammiga," pihtisin püüdlikult.  "Ära jutusta! Ma olen Sind ennegi sinna viinud!"  Ee... olen sõitnud küll. Oma paar  korda. Viimati vist lausa sel kevadel.